Jabarkan Masa kecil dari Arnold Schwarzenegger dalam bahasa melayu

Schwarzenegger dilahirkan di Thal, Styria, Austria kepada Gustav, seorang bekas pegawai tentera yang kemudiannya menjadi polis. Ibunya seorang suri rumah. Mereka sekeluarga hidup dalam keadaan sederhana dan tinggal di tingkat atas balai polis. Schwarzenegger mempunyai seorang abang bernama Meinhard yang terkorban dalam kemalangan jalan raya sewaktu dalam lingkungan usia dua puluhan. Mereka berdua dibesarkan dalam keluarga Katolik yang warak.

Sewaktu kecil, beliau mempunyai tubuh yang sederhana. Tetapi selepas melihat jaguh sukan Olimpik renang Johnny Weissmüller di Graz, Schwarzenegger mula berminat dengan bina badan dan ingin menjadi seorang jaguh atlet. Lalu beliau pun mula berlatih untuk membina badannya.

Pada awalnya, Schwarzenegger dan abangnya terlibat dalam pelbagai jenis sukan seperti geluncur ais, luncur air, pengembaraan berjalan kaki, berenang dan ping pong. Mereka berdua sering bersaing dalam sukan serta dalam pelajaran. Ayahandanya mengharap-harapkan Schwarzenegger menjadi seorang pemain bola sepak antarabangsa tetapi pada usia 13 tahun, beliau terkeluar daripada pasukan bola sepak sekolah.

Semasa remaja, Schwarzenegger amat meminati watak filem Hercules, beliau sering kali menonton koleksi filem tersebut. Ini mendorongnya membaca majalah-majalah bina badan serta berlatih dalam bidang tersebut untuk meniru Hercules yang merupakan pujaannya.

Penyertaan dalam arena bina badan

Pada 1961 ketika berusia 14 tahun, Schwarzenegger bertemu dengan Kurt Marnul, bekas Mr. Austria. Marnul kagum dengan badan Schwarzenegger yang sasa dan menjemputnya berlatih di Athletic Union, Graz. Selepas itu, beliau berlatih selama tujuh hari seminggu sehingga tercicir dari sekolah dan semakin kurang pergi ke gerejanya. Disamping itu, beliau memulakan latihan perintisnya sebagai seorang tukang kayu.

Pada pertandingan pertamanya di sebuah hotel di Graz, Schwarzenegger menyandang tempat kedua. Pada 1965, beliau menyertai pasukan tentera Austria. Namun disebabkan pertandingan bina badan di Stuttgart, Jerman, beliau telah mengambil cuti tanpa kebenaran dan dipenjarakan selepas pemulangannya. Bagaimanapun, Schwarzenegger berjaya memenangi pertandingan tersebut dan dianugerahkan gelaran Mr. Eropah Junior.

Pada usia 20 tahun, Schwarzenegger berjaya mendapat gelaran "Mr. Jerman" dan naib johan untuk pertandingan "Mr. Universe" dalam percubaannya yang pertama. Pada 1975, beliau menamatkan kerjayanya sebagai ahli bina badan. Sewaktu itu, beliau telah mengumpul pelbagai gelaran:

Mr. Universe sebanyak lima kali;

Mr. Olympia sebanyak enam kali; dan